Държавен вестник, бр. 64, 2005 г., стр. 19

Б Р О Й  64
Д Ъ Р Ж А В Е Н   В Е С Т Н И К
С Т Р .  19
летливи органични съединения (ЛОС) при съх-
ранение, товарене или разтоварване и превоз
на бензини (ДВ, бр. 75 от 1999 г.);
3. емисиите на летливи органични съедине-
ния от инсталациите в обхвата на Наредба № 7
от 2003 г. за норми за допустими емисии на
летливи органични съединения, изпускани в
атмосферния въздух в резултат на употребата
на разтворители в определени инсталации (ДВ,
бр. 96 от 2003 г.);
4. инсталации за изгаряне и инсталации за
съвместно изгаряне на отпадъци в обхвата на
Наредба № 6 от 2004 г. за условията и изисква-
нията за изграждането и експлоатацията на
инсталации за изгаряне и инсталации за съв-
местно изгаряне на отпадъци (ДВ, бр. 78 от
2004 г.).
Чл. 4. (1) Нормите за допустими емисии се
установяват за осигуряване спазването на нор-
мите за съдържание на вредни вещества в ат-
мосферния въздух, установени с наредбите по
чл. 6 ЗЧАВ.
(2) В зависимост от замърсяването на ат-
мосферния въздух в района на площадката при
изграждане и експлоатация на обекти и плани-
ране и осъществяване на дейности с неподвиж-
ни източници на емисии се осигурява такава
степен на пречистване на отпадъчните газове и
височина на изпускащото устройство или уст-
ройства, при които съдържанието на вредни
вещества в приземния атмосферен слой не пре-
вишава нормите, установени с нормативните
документи по ал. 1.
(3) Независимо от изчисленията, направе-
ни по методиката съгласно чл. 11, ал. 3 ЗЧАВ,
височината на изпускащото устройство или ус-
тройства на даден неподвижен източник тряб-
ва да превишава с не по-малко от 5 m най-висо-
ката обитавана сграда, разположена в радиус
50 m от него.
(4) В случаите, когато обект или дейност с
неподвижни източници на емисии е разполо-
жен на открит незастроен терен (асфалтови бази,
трошачно-пресевни инсталации и др.), височи-
ната на изпускащото устройство или устройст-
ва трябва да бъде най-малко 12 m над котата на
терена, освен ако изчисленията по методиката
съгласно чл. 11, ал. 3 ЗЧАВ не изискват по-го-
ляма височина на изпускане.
Чл. 5. (1) В случаите когато прилагането на
установените НДЕ и изискването по чл. 4, ал. 2
не е достатъчно за осигуряване спазването на
нормите за съдържание на вредни вещества в
атмосферния въздух към съответните неподвиж-
ни източници на емисии в дадения район или
община, се прилагат по-строги НДЕ, утвърдени:
1. с издадените комплексни разрешителни
по чл. 117 от Закона за опазване на околната
среда (ЗООС);
2. по предложение на общинските органи
съгласно чл. 10, ал. 4 ЗЧАВ—за инсталациите,
извън тези по т. 1.
(2) Нормите по ал. 1, т. 2 се утвърждават от
министъра на околната среда и водите съвмест-
но със съответните заинтересовани министри и
се отнасят за емисиите от отделни обекти и
дейности на територията на съответните общи-
ни или райони.
(3) Условията и редът за утвърждаване на
НДЕ по ал. 1, т. 2 се определят със заповед на
министъра на околната среда и водите, съгла-
сувана със заинтересованите министри.
Чл. 6. (1) Установените с наредбата НДЕ се
основават на най-добрите налични техники
(НДНТ).
(2) При проектиране и изграждане на нови
обекти и планиране и осъществяване на нови
дейности инвеститорът и проектантът осигу-
ряват постигането на такива нива на емисии,
които отговарят на състоянието на развитие на
НДНТ към момента на въвеждане в експлоата-
ция на обекта или началото на осъществяване
на дейността.
(3) За инсталациите и дейностите, които
не попадат в приложение № 4 към ЗООС, оп-
ределянето на конкретните НДНТ във връзка
с прилагането на ал. 2 се извършва съгласно
съответните приложения към ратифицирани-
те от Р България протоколи за ограничаване
емисиите на вредни вещества към Конвенци-
ята за трансгранично замърсяване на въздуха
на далечни разстояния от 1979 г. (ДВ, бр. 45
от 2003 г.).
(4) При определяне на НДНТ за инсталаци-
ите и дейностите по приложение № 4 към ЗООС,
за които се издават комплексни разрешителни,
се отчита и информацията по ал. 3.
Чл. 7. (1) Установените с наредбата НДЕ
могат да не се прилагат към дадена инстала-
ция с издадено комплексно разрешително,
когато в него са установени такива НДЕ, чи-
ето прилагане при отчитане на характерните
особености на замърсяването на атмосферния
въздух в района на площадката (други източ-
ници на емисии, фоново ниво на замърсяване,
метеорологични и/или топографски условия)
осигурява спазването на нормите за съдържа-
ние на вредни вещества в атмосферния въз-
дух, установени на основание чл. 6 ЗЧАВ, и е
налице изпълнение на всички останали нор-
мативни изисквания към нейната експлоата-
ция, установени съгласно глава седма, раздел
II ЗООС.
(2) Изключенията от установените с наред-
бата НДЕ съгласно ал. 1 не се отнасят за еми-
сии на:
1. замърсители от нови обекти, разположе-
ни в райони по чл. 30, ал. 1, т. 1 или 2 от Наред-
ба № 7 от 1999 г. за оценка и управление на КАВ
(ДВ, бр. 45/1999 г.), в които нивата на същите
замърсители превишават установените норми
за съдържание на вредни вещества в атмосфер-
ния въздух;